આ પછી જ્યારે પાકિસ્તાનની ટીમ પરત ફરી રહી હતી ત્યારે એરપોર્ટ પર સુમૈય્યા અને ઈમરાનની મુલાકાત થઈ હતી. આ મુલાકાત પછી બન્ને નજીક આવ્યાં હતાં અને વાતચીત શરુ કરી હતી. લાહોરમાં જન્મેલા ઈમરાન તાહિર માટે દક્ષિણ આફ્રિકામાં વસવું ખૂબ જ અઘરું હતું. આ વિશે તેણે એક ઈન્ટરવ્યૂમાં જણાવ્યું હતું કે,’હું જિંદગીમાં કંઈક મેળવવા ઈચ્છતો હતો. હું જાણતો હતો કે મારામાં ટેલેન્ટ છે અને આ જ કારણે હું મોટા સ્તર પર રમવા ઈચ્છતો હતો. જે પાકિસ્તાનમાં શક્ય નહોતું. આથી જ સાઉથઆફ્રિકા આવ્યાં પછી કેટલાક વર્ષો ખૂબ જ મુશ્કેલીભર્યા રહ્યાં હતાં.’